Document ID: /roh_data/filtered/fineweb-2-filterrobots_roh.jsonl.gz/62677

Sch'i dess in Na a l'urna, pudess il nov parlament prender per mauns las schanzas per ina protecziun da las spezias. Quella hajan ins manchentà tar la revisiun da la lescha da chatscha preschenta. Uschia sa lascha citar en la communicaziun il secretari central da Pro Natura Urs Leugger-Eggimann, ch'è medemamain il president da societad purtadra dal referendum.
La protecziun dal luf sco er d'autras spezias duai vegnir schluccada cun la revisiun da la lescha da chatscha. Il parlament vul schluccar la protecziun pli fitg che quai ch'il Cussegl federal aveva proponì.
Inoltraziun dal referendum ils 9 da schaner
Ils organisaturs veglian inoltrar il referendum ils 9 da schaner 2020 a la Chanzlia federala. Definitiv ch'il pievel decida a l'urna èsi pir, cura che la Chanzlia federala declera il referendum sco valaivel.
Ord l'archiv
RTR novitads 11:00